Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamista koskevan pöytäkirjan tekemisestä Kroatian tasavallan Euroopan unioniin liittymisen huomioon ottamiseksi /* COM/2014/0692 final - 2014/0327 (NLE) */





PERUSTELUT 1. EHDOTUKSEN TAUSTA Kroatian tasavallan liittymisasiakirjan[1] mukaisesti Kroatia liittyy EU:n jäsenvaltioiden ja unionin yhden tai useamman kolmannen maan kanssa ennen Kroatian liittymistä tekemiin tai allekirjoittamiin sopimuksiin kyseisiin sopimuksiin liitettävällä pöytäkirjalla. Komissio valtuutettiin 14 päivänä syyskuuta 2012 annetulla neuvoston päätöksellä[2] aloittamaan neuvottelut asiaankuuluvien pöytäkirjojen tekemiseksi asianomaisten kolmansien maiden kanssa. Euroopan yhteisön ja sen jäsenvaltioiden sekä Kiinan kansantasavallan hallituksen välinen meriliikennesopimus allekirjoitettiin Brysselissä 6 päivänä joulukuuta 2002. Se tehtiin 28 päivänä tammikuuta 2008 tehdyllä neuvoston päätöksellä[3] ja se tuli voimaan 1 päivänä maaliskuuta 2008. Tämän jälkeen komissio on neuvotellut pöytäkirjan neuvoston 14 päivänä syyskuuta 2012 hyväksymien neuvotteluohjeiden perusteella ja neuvoston nimittämää erityiskomiteaa kuullen. Komissio ja Kiinan edustajat allekirjoittivat pöytäkirjan Brysselissä xx yy zzzz. 2. KUULEMISTEN JA VAIKUTUSTENARVIOINTIEN TULOKSET Kiinan kansantasavallan kanssa käydyt neuvottelut saatiin onnistuneesti päätökseen parafoimalla pöytäkirja 20 päivänä kesäkuuta 2014. 3. EHDOTUKSEN OIKEUDELLISET NÄKÖKOHDAT Pöytäkirjalla Kroatian tasavallasta tehdään sopimuksen osapuoli, ja siinä määrätään Kroatian tasavallan liittymisen vuoksi tarvittavista sopimukseen tehtävistä kielellisistä muutoksista. Sopimukseen ei tehty asiasisältöä koskevia muutoksia. Komissio pyytää neuvostoa valtuuttamaan pöytäkirjan tekemisen. 2014/0327 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamista koskevan pöytäkirjan tekemisestä Kroatian tasavallan Euroopan unioniin liittymisen huomioon ottamiseksi EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa, ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan, ottaa huomioon Euroopan komission ehdotuksen, ottaa huomioon Euroopan parlamentin lausunnon[4], sekä katsoo seuraavaa: (1) Euroopan yhteisön ja sen jäsenvaltioiden sekä Kiinan kansantasavallan hallituksen välinen meriliikennesopimus, jäljempänä ’sopimus’, allekirjoitettiin Brysselissä 6 päivänä joulukuuta 2002, tehtiin 28 päivänä tammikuuta 2008 ja tuli voimaan 1 päivänä maaliskuuta 2008. (2) Neuvosto valtuutti 14 päivänä syyskuuta 2012 komission neuvottelemaan pöytäkirjan Kiinan kanssa tehdyn sopimuksen muuttamisesta Kroatian tasavallan Euroopan unioniin liittymisen huomioon ottamiseksi. (3) Pöytäkirja allekirjoitettiin Brysselissä xx yy wwww. (4) Kroatian tasavallan liittymisasiakirjan 6 artiklan 2 kohdan mukaisesti Kroatian on määrä liittyä sopimukseen neuvoston ja Kiinan kansantasavallan välisellä pöytäkirjalla. (5) Sen vuoksi pöytäkirja olisi tehtävä, ON HYVÄKSYNYT TÄMÄN PÄÄTÖKSEN: 1 artikla Hyväksytään unionin ja sen jäsenvaltioiden puolesta pöytäkirja Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamisesta Kroatian tasavallan Euroopan unioniin liittymisen huomioon ottamiseksi. 2 artikla Neuvoston puheenjohtaja nimeää yhden tai useamman henkilön, jolla on valtuudet antaa Euroopan unionin ja sen jäsenvaltioiden puolesta pöytäkirjan 3 artiklassa määrätty ilmoitus. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 112, 24.4.2012, s. 21. [2] 13351/12 [3] EUVL L 46, 21.2.2008, s. 23. [4] EUVL C , , p. . LIITE EUROOPAN YHTEISÖN JA SEN JÄSENVALTIOIDEN SEKÄ KIINAN KANSANTASAVALLAN HALLITUKSEN VÄLISEN MERILIIKENNESOPIMUKSEN MUUTTAMISTA KOSKEVA PÖYTÄKIRJA asiakirjaan ehdotus neuvoston päätökseksi Euroopan yhteisön ja sen jäsenvaltioiden sekä Kiinan kansantasavallan hallituksen välisen meriliikennesopimuksen muuttamista koskevan pöytäkirjan tekemisestä Kroatian tasavallan Euroopan unioniin liittymisen huomioon ottamiseksi BELGIAN KUNINGASKUNTA, BULGARIAN TASAVALTA, TŠEKIN TASAVALTA, KROATIAN TASAVALTA, TANSKAN KUNINGASKUNTA, SAKSAN LIITTOTASAVALTA, VIRON TASAVALTA, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, IRLANTI, ITALIAN TASAVALTA, KYPROKSEN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, UNKARIN TASAVALTAA, MALTAN TASAVALTA, ALANKOMAIDEN KUNINGASKUNTA, ITÄVALLAN TASAVALTA, PUOLAN TASAVALTA, PORTUGALIN TASAVALTA, ROMANIA SLOVENIAN TASAVALTA, SLOVAKIAN TASAVALTA, SUOMEN TASAVALTA, RUOTSIN KUNINGASKUNTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, jäljempänä ’jäsenvaltiot’, joita edustaa Euroopan unionin neuvosto, ja EUROOPAN UNIONI, jäljempänä ’unioni’, jota edustaa Euroopan unionin neuvosto, sekä KIINAN KANSANTASAVALLAN HALLITUS, jotka OTTAVAT HUOMIOON Kroatian tasavallan liittymisen Euroopan unioniin 1 päivänä heinäkuuta 2013, OVAT SOPINEET SEURAAVAA: 1 ARTIKLA Kroatian tasavalta on Euroopan yhteisön ja sen jäsenvaltioiden sekä Kiinan kansantasavallan hallituksen välisen, 6 päivänä joulukuuta 2002 Brysselissä allekirjoitetun ja 1 päivänä maaliskuuta 2008 voimaan tulleen meriliikennesopimuksen, jäljempänä ’sopimus’, osapuoli. 2 ARTIKLA Tähän pöytäkirjaan liitetyt sopimuksen kroatiankieliset tekstit ovat sopimuksen 14 artiklan mukaisesti todistusvoimaiset samoin edellytyksin kuin muut laaditut kielitoisinnot. 3 ARTIKLA Osapuolten on ilmoitettava toisilleen diplomaattiyhteyksiä käyttäen tämän pöytäkirjan voimaantuloon edellyttämien sisäisten oikeudellisten menettelyjen päätökseen saattamisesta. Pöytäkirja tulee voimaan päivänä, jona viimeinen kirjallinen ilmoitus vastaanotetaan. 4 ARTIKLA Tämä pöytäkirja on laadittu xxx xx päivänä yyykuuta 20zz kahtena kappaleena bulgarian englannin, espanjan, hollannin, italian, kreikan, kroatian, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja kiinan kielellä, ja jokainen teksti on yhtä todistusvoimainen. JÄSENVALTIOIDEN PUOLESTA EUROOPAN UNIONIN PUOLESTA || KIINAN KANSANTASAVALLAN HALLITUKSEN PUOLESTA